પાકિસ્તાનના મીડિયા રિપોર્ટ મુજબ હકની હત્યા રાવલપિંડી સ્થિત તેના ઘરમાં જ કરવામાં આવી છે. આ વાતની પુષ્ટિ સમી-ઉલ હકના પરિવાર અને પાર્ટીના લોકોએ પણ કરી છે. પરિવારના લોકોના જણાવ્યા પ્રમાણે હુમલાખોરે ચપ્પાથી અનેક વાર કર્યા હતા. હકના પુત્ર મૌલાના હમીદુલ હકે જણાવ્યું કે તે ઈસ્લામાબાદમાં એક પ્રદર્શનમાં ભાગ લેવા જઈ રહ્યાં હતાં, પરંતુ માર્ગો બંધ હોવાના કારણે તેઓ ઘરે પરત ફર્યા હતાં.